APROBACIÓN DEFINITIVA DA RELACIÓN DE POSTOS DE TRABALLO E ORGANIGRAMA
ADMINISTRACIÓN LOCAL — Municipal — Pontecesures (Presupostos e cadros de persoal, 31/08/2020)

O Pleno da Corporación deste Concello, en sesión de data 27 de xullo de 2020, aprobou definitivamente a relación de postos de traballo e o organigrama do Concello de Pontecesures, unha vez resoltas as alegacións presentadas, polo que de conformidade co establecido nos artigos 126 e 127 do Real decreto 781/1986, de disposicións vixentes en materia de réxime local e artigo 202.3 da Lei 2/2015, do 29 de abril, do emprego público de Galicia, publícase o cadro resume da dita aprobación. De conformidade co previsto no artigo 112.3 da Lei 39/2015, do 1 de outubro, do Procedemento Administrativo Común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó da publicación deste anuncio no Boletín Oficial da Provincia de Pontevedra, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición, sen que a súa interposición suspenda por si soa a aplicación da relación de postos de traballo e organigrama aprobados pola Corporación. Poderá, non obstante, interpoñerse, con carácter previo e potestativo, recurso de reposición ante o órgano que ditou o acordo no prazo de un mes.1.- Debido á imposibilidade do Concello de Pontecesures de facer fronte ás repercusións económicas da valoración dos postos de traballo contempladas na RPT, máxime na situación económica actual, a Corporación ten pactado coas centrais sindicais representadas na Mesa de Negociación do Concello, o diferimento progresivo na implantación da retribución do complemento específico e do complemento de destino ao longo de dous exercicios, para así solventar calquera eventual dificultade financeira ou orzamentaria que puidera xurdir no actual contexto económico. Polo exposto, naqueles casos en que os traballadores, coa aprobación e aplicación da RPT, vaian a sufrir, computado en termos anuais, un incremento global das súas actuais retribucións superior a 1.200 euros brutos, percibirán dito incremento maneira diferida e progresiva, nas seguintes porcentaxes: 1º ano de aplicación da RPT (2020): incremento do 60% 2º ano de aplicación da RPT (2021): incremento do 40% 2.- Non obstante o anterior, con ocasión da elaboración e aprobación dos orzamentos municipais de cada exercicio, estudarase a posibilidade de adiantar a aplicación do pago diferido da RPT, no caso de que a economía do Concello o permita.3.- Así mesmo, cabe indicar que a RPT do Concello de Pontecesures terá efectos económicos unha vez que se proceda á adscrición dos traballadores aos correspondentes postos de traballo contemplados na RPT. Polo tanto, os efectos económicos e retributivos xurdirán efectos dende o día 1 do mes seguinte ao que se materialice dito proceso de adscrición. O proceso de adscrición de postos deberá realizarse no prazo máximo de 2 meses dende a aprobación definitiva da RPT. Pontecesures, 25 de agosto de 2020 O alcalde Juan Manuel Vidal Seage